Tozeur
<s>Tozeur (arapski: توزر‎, antički Thusuros) je grad od 37.365 stanovnika na jugozapadu Tunisa, u vilajetu Tozeur u kom je administrativni centar.</s>

<s>Geografske karakteristike 
Tozeur leži na sjeverozapadu slanog jezera Šot al-Džaríd u istoimenoj oazi, udaljen 450 km jugozapadno od glavnog grada Tunisa.</s><s>Oaza Tozeur u kojoj živi 70 000 stanovnika, prostire na površini od 10 km² na kojoj raste oko 400 000 palmi navodnjavanjih iz oko 200 izvora.</s><s>Zbog tog je najveći proizvođač datula u Magrebu, cijenjene sorte "déglet-nour".</s><s>Oaza je čuvena i po složenom sistemu navodnjavanja, koji je podignut još u 13. vijeku, a vodu dobija iz 200 izvora.</s><s>Kraj u kom leži Tozeur poznat je i po miražima (fatamorganama) zbog vrelog zraka i areflektiranja sa slaništa, one su često zavarale karavane koje bi tako zalutale.</s>

<s>Historija 
Pretpostavlja se da je Tozeur niknuo kao berbersko naselje.</s><s>Brzo je postao živahni centar transsaharske karavanske trgovine kog su posjećivali i Kartažani, Rimljani su se tu naselili 33. pne. i nazvali ga Thusuros, ono što je neobično je da ima vrlo malo ostataka iz tog vremena.</s>

<s>Grad je postao trgovište na [[saharskoj granici specijaliziran za trgovinu datulama, ali i robovima na rimskom putu od Gabesa do Baskre.</s><s>Za Ranog kršćanstva podignuta je crkva, njeni ostaci su i danas vidljivi na džamiji al-Kasr u koju je pretvorena.</s><s>Sve do vladavine kalifa iz hafsidske dinastije krajem srednjeg vijeka - Tozeur je egzistirao gotovo kao nezavisna država.</s>

<s>Grad je svoj zenit doživio tokom 14. vijeka kad je bio živahno trgovište i centar berberskog otpora arabizaciji Tunisa.</s><s>Status općine dobio je 23. jula 1888.</s><s>Sve do 19. vijeka bio je polazna (ili dolazna) točka velikih karavana, nakon tog ponovno se posvetio datulama.</s><s>Razvojem obližnjih rudarskih gradova Métlaoui i Redeyef 1950-ih opao je broj stanovnika Tozeura.</s><s>Od 1980. grad ima i međunarodni aerodrom Tozeur-Nefta  (IATA: TOE, ICAO: DTTZ), koji služi cijelom jugu i razvoju saharskog turizma.</s>

<s>Znamenitosti 
Tozeur je poznat po karakterističnoj arhitekturi od žute opeke i bogato dekoriranim fasadama sa reljefima stiliziranih geometrijskih formi.</s><s>To se vidi na zavijskoj džamiji Sidi  Abid, kao i na Velikoj džamiji (podignuta 1030.) i grobnici sveca (marabouta) Ali Abu Lifaha izgrađena 1282.)</s>

<s>Poznati stanovnici 
 Abu Yazid (873 - 947) haridžitski berberski vođa iz plemena Banu Ifran</s>

<s>Izvori</s>

<s>Vanjske veze</s>

<s>Commune Tozeur</s>

<s>Gradovi u Tunisu</s>

